ai4bharat/Pralekha huggingface dataset:
தேர்தல் ஆணையம்
அசாம், கேரளா, புதுச்சேரி, தமிழ்நாடு & மேற்கு வங்க சட்டப்பேரவை தேர்தல்கள், 2021- மக்கள் பிரதிநிதித்துவ சட்டம், 1951-ன் 126-வது பிரிவின் படி ஊடக செய்திகளுக்கான விதிமுறைகள்
அசாம், கேரளா, புதுச்சேரி, தமிழ்நாடு மற்றும் மேற்கு வங்க சட்டப்பேரவை தேர்தல்கள், 2021-க்கான அட்டவணை 2021 பிப்ரவரி 26 அன்று வெளியிடப்பட்டது.
அதன் படி, அசாமில் மூன்று கட்டங்களாக 2021 மார்ச் 27 முதல் ஏப்ரல் 6 வரையிலும், புதுச்சேரி, கேரளா மற்றும் தமிழகத்தில் ஒரே கட்டமாக 2021 ஏப்ரல் 6 அன்றும், மேற்கு வங்கத்தில் எட்டு கட்டங்களாக 2021 மார்ச் 27 முதல் ஏப்ரல் 29 வரையிலும் தேர்தல் நடைபெறும்.
இது தொடர்பாக, மக்கள் பிரதிநிதித்துவ சட்டம், 1951-ன் 126-வது பிரிவை கவனத்தில் கொள்ளுமாறு ஊடகங்கள் கேட்டுக்கொள்ளப் படுகின்றன.
ஒரு தொகுதியில் தேர்தல் நடைபெறுவதற்கு 48 மணி நேரத்திற்கு முன்னர் எவ்விதமான தேர்தல் விஷயங்களை தொலைக்காட்சி அது போன்ற கருவிகள் உள்ளிட்ட அனைத்து வழிகளிலும் வெளியிட இச்சட்டம் தடை செய்கிறது.
மேலே குறிப்பிட்டபடி, 1951 மக்கள் பிரதிநிதித்துவ சட்டத்தின் பிரிவு 126, வாக்குப்பதிவு முடிவதற்கு குறிக்கப்பட்டுள்ள நேரத்திற்கு முந்தைய 48 மணி நேரத்தில் தடை செய்யப்பட்டுள்ள ”தேர்தல் விஷயங்கள்” இந்தப் பிரிவில் வரையறுக்கப்பட்டுள்ளது. தேர்தல் முடிவுகளை பாதிப்பதை நோக்கமாகக் கொண்ட எந்த ஒரு விஷயமும் இதன் கீழ் வரும்.
பிரிவு 126-ன் வரைமுறைகளை மீறுவது இரண்டு ஆண்டுகால சிறைத்தண்டனை அல்லது அபராதம் அல்லது இரண்டும் விதிப்பதற்குரிய குற்றமாகும்.
எனவே, பிரிவு 126-ல் குறிக்கப்பட்டுள்ள 48 மணி நேரத்தில் விவாதங்களில் பங்கேற்போர் உள்ளிட்ட கருத்துக்கள் / வேண்டுகோள்கள் குறிப்பிட்ட கட்சி அல்லது வேட்பாளர் ஆகியோரின் தேர்தல் எதிர்காலத்தை மேம்படுத்துவதாகவோ அல்லது பாதிப்பதாகவோ அமைந்திருப்பதும் தேர்தல் முடிவுகளை பாதிக்கக் கூடியதாக இருப்பதும், இப்பிரிவில் அடங்கியுள்ளன.
மேலும், கருத்துக்கணிப்பு முடிவுகளை வெளியிடுதல் மற்றும் விவாதங்கள், பகுப்பாய்வுகள், காட்சிப்பொருட்கள், ஒலிக்குறிப்புகள் ஆகியவற்றை வெளியிடுவதும் இப்பிரிவில் அடங்கும்.
இந்திய பத்திரிகை சபை 30.07.2010 அன்று வெளியிட்ட அனைத்து நெறிமுறைகளை அனைத்து அச்சு ஊடகங்களும் கடைப்பிடிக்க வேண்டுமென அந்த ஊடகங்களின் கவனத்திற்கு கொண்டுவரப்படுகிறது
அதேபோல, அனைத்து மின்னணு ஊடகங்களும், செய்தி ஒளிபரப்பாளர் சங்கம் 03.03.2014 வெளியிட்டுள்ள தேர்தல் ஒளிபரப்பாளர்களுக்கான நெறிமுறைகளை கடைப்பிடிக்க வேண்டுமென அந்த ஊடகங்களின் கவனத்திற்கு கொண்டுவரப்படுகிறது.
அனைத்து சம்பந்தப்பட்ட ஊடகங்களும் தங்களுக்குரிய நெறிமுறைகளை கடைப்பிடிக்க வேண்டுமென தேர்தல் ஆணையம் கேட்டுக்கொண்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleseDetail.aspx?PRID=1705581
------
(Visitor Counter : 186
பிரதமர் அலுவலகம்
வங்கிகள் மற்றும் என்.பி.எஃப்.சி-களின் பங்குதாரர்களின் கருத்துதிர்ப்புஅமர்வில் பிரதமர் மோடிபங்கேற்கவுள்ளார்.
வருங்காலத்திற்கான இலக்கு மற்றும் அதன் நடவடிக்கைகள் குறித்து விவாதிக்க, வங்கிகள் மற்றும் வங்கி சாரா நிதி நிறுவனங்களின்  பங்குதாரர்கள் பங்கேற்கும், நாளை நடைபெறவுள்ள கருத்துதிர்ப்பு அமர்வில்பிரதமர் திரு. நரேந்திர மோடியும் கலந்து கொள்ள உள்ளார்.
கடன் பொருள்கள் மற்றும் விநியோக செயல்திறன் மிக்க மாதிரிகள், தொழில்நுட்பத்தின் மூலமான பொருளாதார வளர்ச்சி, நிதித் துறையின் நிலைத்தன்மைக்கான விவேகமான நடைமுறைகள் போன்றவை குறித்து நாளை நடைபெறும் இந்தக் கூட்டத்தில் விவாதிக்கப்படும்.
உள்கட்டமைப்பு, வேளாண்மை, குறு, சிறு, நடுத்தர நிறுவனங்கள் உள்ளிட்ட உள்ளூர் உற்பத்திக்கு நிதியளிப்பதன் மூலம் இந்தியாவின் பொருளாதார வளர்ச்சிக்குப் பங்களிப்பதில் வங்கித் துறை முக்கியமான பங்கினை வகிக்கிறது. தொழில்நுட்பத்தின் மூலமான பொருளாதார வளர்ச்சி அனைவரையும் உள்ளடக்கிய பொருளாதாரத்தை உருவாக்க பெரும் பங்களிக்கும்.
மத்திய அரசின் மூத்த அலுவலர்களும் இந்த கூட்டத்தில் பங்கேற்பர்.
பிரதமர் அலுவலகம்
பாபு ஜெகஜீவன் ராம் பிறந்தநாளையொட்டி பிரதமர் மரியாதை
பாபு ஜெகஜீவன் ராம் பிறந்தநாளில் பிரதமர் திரு.நரேந்திர மோடி மரியாதை செலுத்தியுள்ளார்.
ட்விட்டரில் அவர் வெளியிட்டுள்ள பதிவில் கூறியிருப்பதாவது;
சுதந்திரப் போராட்டத்தில் தீவிரமாகப் பங்கேற்ற முன்னாள் துணை பிரதமர் பாபு ஜெகஜீவன் ராமின் பிறந்தநாளில் அவருக்கு வணக்கத்திற்குரிய மரியாதை.
உள்துறை அமைச்சகம்
கொவிட்-19 தொற்றுநோயைத் தொடர்ந்து, வெளி மாநிலங்கள் மற்றும் யூனியன் பிரதேசங்களில் சிக்கித் தவிக்கும் புலம்பெயர்ந்த தொழிலாளர்கள் இயக்கத்திற்கான நிலையான இயக்க நெறிமுறை
அவர்கள் தற்போது தங்கியுள்ள மாநிலங்கள் அல்லது யூனியன் பிரதேசங்களில் இருந்து தொழிலாளர்கள் வெளியேற அனுமதி கிடையாது
கொவிட்-19 வைரஸ் பரவுவதால், தொழில், வேளாண்மை, கட்டுமானம் மற்றும் பிற துறைகளில் பணியாற்றிய தொழிலாளர்கள் அவர்கள் பணிபுரிந்த வேலை இடங்களிலிருந்து நகர்ந்து, அந்தந்த மாநில / யூனியன் பிரதேச அரசாங்கங்களால் நடத்தப்படும் நிவாரண / தங்குமிடம் முகாம்களில் தங்க வைக்கப்பட்டுள்ளனர். இந்நிலையில், கட்டுப்பாட்டு மண்டலங்களுக்கு வெளியே கூடுதல் புதிய நடவடிக்கைகள் அனுமதிக்கப்பட்டுள்ளதால், வரும் 2020 ஏப்ரல் 20 முதல் அமல்படுத்தப்பட்ட ஒருங்கிணைந்த திருத்தப்பட்ட வழிகாட்டுதல்களின் அடிப்படையில், இந்தத் தொழிலாளர்கள் தொழில்துறை, உற்பத்தி, கட்டுமானம், விவசாயம் மற்றும் அரசின் நூறு நாள்  பணிகளில் ஈடுபடலாம்.
29 மார்ச் 2020, 15 ஏப்ரல் 2020 மற்றும் 16 ஏப்ரல் 2020 தேதியிட்ட உள்துறை அமைச்சகத்தின் முந்தைய உத்தரவுகளின் தொடர்ச்சியாக, மாநில / யூனியன் பிரதேசங்களுக்குள் சிக்கித் தவிக்கும் தொழிலாளர்களை நகர்த்துவதற்கான ஒரு நிலையான இயக்க நெறிமுறையை  அது சார்ந்த அமைச்சகங்களுக்கும் / துறைகளுக்கும் அனுப்பியுள்ள இந்திய அரசு, மாநில / யூனியன் பிரதேச அரசாங்கங்கள் மற்றும் மாநில / யூனியன் பிரதேச அதிகாரிகள், அதை கடுமையாக செயலாக்குவதற்கான வழிமுறைகளையும் வழங்கியுள்ளது.
மாநில / யூனியன் பிரதேசங்களுக்குள் அவர்களின் இயக்கத்தை எளிதாக்குவதற்கு, பின்வரும் வழிகாட்டுதல்கள் பின்பற்றலாம்:
- தற்போது மாநிலங்கள் / யூனியன் பிரதேசங்களில் உள்ள நிவாரண / தங்குமிடம் முகாம்களில் வசிக்கும் புலம் பெயர்ந்த தொழிலாளர்கள் பற்றிய விவரங்கள் சம்பந்தப்பட்ட உள்ளூர் அதிகாரிகளிடம் பதிவு செய்யப்பட வேண்டும் மற்றும் பல்வேறு வகையான பணிகளுக்கு அவர்களின் தகுதியைக் கண்டறிய அவர்களின் திறன் பற்றிய ஆய்வு மேற்கொள்ளப்பட வேண்டும்.
- இந்நிகழ்வில், ஒரு குழுவாக புலம்பெயர்ந்த தொழிலாளர்கள் அவர்கள் பணிபுரியும் இடங்களுக்குத் திரும்ப விரும்பினால், அவர்கள் தற்போது தங்கியுள்ள மாநிலங்களில் பரிசோதிக்கப்பட்ட பின்னர், நோய் அறிகுறியற்றவர்கள் அவரவர் பணியிடங்களுக்கு அழைத்துச் செல்லப்படுவார்கள்.
- அவர்கள் தற்போது தங்கியுள்ள மாநில / யூனியன் பிரதேசங்களுக்கு வெளியே அவர்கள் செல்ல முடியாது என்பதை கவனத்தில் கொள்ளலாம்.
- பஸ் பயணத்தின் போது, பாதுகாப்பான சமூக விலகல் விதிமுறைகள் பின்பற்றப்படுவதுடன், சுகாதார அதிகாரிகளின் வழிகாட்டுதலின் படி போக்குவரத்துக்கு பயன்படுத்தப்படும் பேருந்துகள் சுத்தப்படுத்தப்படுவதும் உறுதி செய்யப்படும்.
- ஏப்ரல் 15, 2020 தேதியிட்ட ஒருங்கிணைந்த திருத்தப்பட்ட வழிகாட்டுதலின் கீழ் வழங்கப்பட்ட கொவிட்-19 நிர்வாகத்திற்கான தேசிய வழிமுறைகள் கண்டிப்பாக பின்பற்றப்படும்.
- உள்ளூர் அதிகாரிகள் தொழிலாளர்கள் பயணிக்கும் போது, பயண காலத்திற்கு உணவு மற்றும் நீர் போன்றவற்றையும் வழங்க வேண்டும்.
https://static.pib.gov.in/WriteReadData/userfiles/19.4.2020%20SOP%20for%20movement%20of%20stranded%20labour%20within%20the%20State%20and%20UT.pdf
(
ரெயில்வே அமைச்சகம்
மும்பை அந்தேரி ரயில் நிலையம் அருகே ரயில் பாதையின் மீது சாலை மேம்பாலத்தின் ஒரு பகுதி இடிந்து விழுந்தது
மேற்கு ரயில்வேயின் விலேபார்லே – அந்தேரி பிரிவில், அந்தேரி ரயில் நிலையம் அருகே, சாலை மேம்பாலத்தின் ஒரு பகுதி, இன்று காலை 7.30 மணி அளவில் இடிந்து ரயில்பாதை மீது விழுந்தது. இதில், ரயில்பாதையின் மின்சார லைன்கள் சேதமடைந்தன. இதன் காரணமாக, கோரேகான் – பாந்த்ரா ரயில் நிலையங்களுக்கு இடையே போக்குவரத்து பாதிக்கப்பட்டது. இந்தச் சம்பவத்தில் ஐந்து பேர் காயமடைந்தனர். காயமடைந்தவர்கள் கூப்பர் மருத்துவமனையில் சேர்க்கப்பட்டனர். காயமடைந்தவர்களுக்கு ரயில்வே மருத்துவர்களைக் கொண்ட சிறப்பு மருத்துவக் குழு சிகிச்சை அளித்து வருகிறது. தேசிய பேரிடர் மீட்பு குழு, மேலாண்மைக் குழு, தீயணைப்பு வண்டிகள் மேற்கு ரயில்வேயின் கூடுதல் பொதுமேலாளர், மும்பை பிரிவின் ரயில்வே மேலாளர் மற்றும் மூத்த அமைசர்ச்கள் ரயில்பாதையை சீரமைக்கும் பணியை பார்வையிட்டனர்.
ரயில்வே ஹெல்ப்லைன் எண்களும் அறிவிக்கப்பட்டுள்ளன. அந்தேரி 022-67630054, சர்ச்கேட் 022-67622540, போரிவலி 022-67634053, மும்பை மத்தி 022-67644257, சூரத் 0261-2401791
(Visitor Counter : 71
பிரதமர் அலுவலகம்
பிரான்ஸ் அதிபராக மீண்டும் தேர்ந்தெடுக்கப்பட்டுள்ள இமானுவேல் மேக்ரனுக்கு பிரதமர் வாழ்த்து
பிரான்ஸ் அதிபராக திரு இமானுவேல் மேக்ரன் மீண்டும் தேர்ந்தெடுக்கப்பட்டிருப்பதையொட்டி பிரதமர் திரு நரேந்திர மோடி அவருக்கு வாழ்த்து தெரிவித்துள்ளார்.
பிரதமர் வெளியிட்டுள்ள டுவிட்டர் பதிவில் ;
“பிரான்ஸ் அதிபராக மீண்டும் தேர்ந்தெடுக்கப்பட்டுள்ள எனது அருமை நண்பர் இமானுவேல் மேக்ரனுக்கு வாழ்த்துக்கள் !
இந்தியா- பிரான்ஸ் நீடித்த நட்புறவை மேலும் விரிவுபடுத்த தங்களுடன் இணைந்து பாடுபடுவதை ஆவலுடன் எதிர்நோக்கியிருக்கிறேன்” என்று தெரிவித்துள்ளார்.
ஊரக வளர்ச்சி அமைச்சகம்
விடுதலையின் அமிர்தப் பெருவிழாவின் ஒரு பகுதியாக புதிய இந்தியாவின் பெண் என்ற தலைப்பில் சிறப்பு வாரவிழாக் கொண்டாட்டத்தை ஊரக வளர்ச்சித்துறை தொடங்கியுள்ளது
விடுதலைப் பெருவிழாவின் ஒரு பகுதியாக சர்வதேச மகளிர் தினத்தையொட்டி மத்திய அரசு, மத்திய ஊரக வளர்ச்சி அமைச்சகம், ஊரக வளர்ச்சித்துறை ஆகியவை சிறப்பு வாரவிழாக் கொண்டாட்டத்தை இன்று தொடங்கி 13ம் தேதி வரை நடத்த உள்ளன . புதிய இந்தியாவின் பெண் என்ற தலைப்பில் இந்தக் கொண்டாட்டம் நடைபெற உள்ளது.
இதையொட்டி, தேசிய மற்றும் மாநில அளவில், பல்வேறு நிகழ்ச்சிகளுக்கு ஊரக வளர்ச்சித்துறை ஏற்பாடு செய்துள்ளது. இந்த வாரத்தின் ஒவ்வொரு நாளிலும் ஒரு துணைத்தலைப்பில் நிகழ்ச்சிகள் நடைபெற உள்ளன.
ஒவ்வொரு ஊரக சுயவேலைவாய்ப்பு பயிற்சி நிறுவனமும் பயிற்சி பெறும் மகளிர் குழுவை உருவாக்குதல், ஒரு லட்சம் ரூபாய்க்கு மேல் வருமான ஈட்டும் ஒவ்வொரு மாநிலம் மற்றும் யூனியன் பிரதேசத்தின் 75 மகளிர் சுயவேலைவாய்ப்புக் குழுக்களை பாராட்டுதல், ஒவ்வொரு மாவட்டத்திலும் 750 ஊரக பெண் பயனாளிகளுக்கு கழிப்பறைகள் கட்டுவதற்கு நிதி வழங்குதல் ஆகியவை இந்த வாரவிழாவில் நடைபெற உள்ளன .
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1803538
தகவல் மற்றும் ஒலிபரப்பு அமைச்சகம்
படத்தொகுப்பு மேசையில் வடிவம் பெற்ற ஒரு ஆவணப்படம்: தி ஷோ மஸ்ட் கோ ஆன் இயக்குனர் தியா கௌவாஸ்ஜி
படத்தொகுப்பு மேசையில் ஒரு ஆவணப்படம் வடிவம் பெற்றது. பார்சி நாடகத்தில் ஆர்வம் கொண்ட இயக்குனர், பழங்கால பார்சி நாடக கலைஞர்களிடம் நடத்திய நேர்காணல் படப்பதிவுகளை தமது களஞ்சியத்தில் வைத்திருந்தார். ஆனால் அதனை மறந்துவிட்டார்.
53-வது இந்திய சர்வதேச திரைப்பட விழாவில் பத்திரிகை தகவல் அலுவலகம் ஏற்பாடு செய்திருந்த கலந்துரையாடல் நிகழ்வில் “தி ஷோ மஸ்ட் கோ ஆன்” என்ற தங்களின் ஆவணப்படம் எவ்வாறு உருவானது என்ற கதையை இதன் தயாரிப்பாளர்கள் தியா கௌவாஸ்ஜியும், அவரது சகோதரர் ஜல் கௌவாஸ்ஜியும் பகிர்ந்து கொண்டனர். நீண்ட காலத்திற்கு பின் பழைய பார்சி நாடக கலைஞர்கள் ஒருங்கிணைந்து தெரிவித்த கருத்துக்களின் நிறைவு படமாக இந்த ஆவணப்படம் சினிமா வெரைட்டி பாணியில் தயாரிக்கப்பட்டிருந்தது.
சுமார் 30 ஆண்டு செயல் இன்மைக்குப்பின் 2017-ல் பழமையான பார்சி நாடக ஆளுமைகள் நாடக மேடைக்கு மீண்டும் வருவதற்கு முடிவு செய்தனர். இது பற்றி தகவல் அறிந்த இந்த இயக்குனர் அதனை படம் பிடித்து பாதுகாப்பாக வைத்திருந்தார். சுமார் 100 மணி நேர படப்பிடிப்பு என்னிடம் இருந்தது. இதனை என்ன செய்வது என்று தெரியாமல் இருந்தேன் என்று இயக்குனர் – தயாரிப்பாளர் – ஒளிப்பதிவாளர் தியா கௌவாஸ்ஜி கூறினார்.
இந்த காட்சிகளை தொகுப்பதற்கு முன் 25-30 மாறுபட்ட நிலைகளில் வகைப்படுத்துவதற்கு 3 மாதங்களை செலவிட்டதாக தியா கௌவாஸ்ஜியின் சகோதரர் ஜல்கௌவாஸ்ஜி கூறினார். இந்த காட்சிகளில் சிறப்புமிக்க தகவல்கள் இருப்பதை உணர்ந்து மெதுமெதுவாக இந்த ஆவணப்படம் உருவானதாக அவர் தெரிவித்தார்.
தி ஷோ மஸ்ட் கோ ஆன் என்ற இந்த ஆவணப்படம் 53-வது இந்திய சர்வதேச திரைப்பட விழாவின் இந்திய அரங்கில் கதை அல்லாத படப்பிரிவில் முதலாவதாக திரையிடப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1877834
பிரதமர் அலுவலகம்
பிரதமர் சுயசார்பு இந்தியா மென்பொருள் செயலி  புதுமை சவாலில் பங்கேற்க தொழில்நுட்பத் துறையினரை வலியுறுத்தினார்.
சுயசார்பு இந்தியா மென்பொருள்  கண்டுபிடிப்பு சவாலில் தொழில்நுட்பத் துறையினர் பங்கேற்க வேண்டும் என்று பிரதமர் திரு. நரேந்திர மோடி வலியுறுத்தியுள்ளார்.
லிங்கிடு இன்னில்  வெளியிடப்பட்ட ஒரு இடுகையில், இந்தியாவின் துடிப்பான தொழில்நுட்பம் மற்றும் வளர்ந்து வரும் சுற்றுச்சூழல் அமைப்பைப் பற்றி பிரதமர் குறிப்பிட்டுள்ளதுடன், பல்வேறு துறையில் தொழில்நுட்பத் தீர்வுகளை வழங்குவதில் இளைஞர்கள் எவ்வாறு சிறந்து விளங்குகின்றனர் என்பதையும் சுட்டிக் காட்டினார். உள்நாட்டு மென்பொருள்களை உருவாக்கி ஊக்குவிக்கவும், புதுமைப்படுத்தவும், தொடக்க மற்றும் தொழில்நுட்பச் சுற்றுச்சூழல் அமைப்புகள் நிறைய ஆர்வம் காட்டுவதுடன், சுயசார்பு இந்தியாவை உருவாக்குவதற்கு நாடு செயல்பட்டு வரும் அதே வேளையில், நமது சந்தையை திருப்திப்படுத்துவதோடு, சரியான திசையில் வேகமாக, அதே சமயம் உலகத்துடன் போட்டியிடக்கூடிய மென்பொருள்களை  உருவாக்க இது ஒரு நல்ல வாய்ப்பாகும் என்று அவர் கூறினார்.
இந்த நோக்கத்தை மனதில் கொண்டு, மின்னணு மற்றும் தகவல் தொழில்நுட்ப அமைச்சகம் அடல் புதுமை திட்டத்துடன் இணைந்து சுயசார்பு இந்தியா மென்பொருள் புதிய கண்டுபிடிப்பு சவாலை இரண்டு தடங்களில் இயக்கும்: தற்போதுள்ள மென்பொருள்களை மேம்படுத்துதல் மற்றும் புதிய மென்பொருள்களை உருவாக்குதல். இந்த சவாலை முழுமையடையச் செய்ய அரசாங்கமும் தொழில்நுட்பத் துறை வல்லுநர்களும் இணைந்து நடத்துவார்கள்.
இணைய வழிக் கற்றல் , வீட்டிலிருந்து வேலை, விளையாட்டு, வணிகம், பொழுதுபோக்கு, அலுவலகப் பயன்பாடுகள் மற்றும் சமூக வலைத்தளம் ஆகிய பிரிவுகளில் இருக்கும் மென்பொருள்கள் மற்றும் அதற்கான தளங்களை மேம்படுத்துவதற்காக, அரசாங்கம் வழிகாட்டுவதுடன் தனது ஆதரவையும் வழங்கும். லீடர்-போர்டுக்கான நல்ல தரமான மென்பொருள்களை அடையாளம் காண ட்ராக் -01 மிஷன் முறையில் செயல்பட்டு அந்தப் பணியானது ஒரு மாதத்தில் முடிக்கப்படும். புதிய மென்பொருகள் மற்றும் அதற்கான தளங்களை உருவாக்குவதற்கு, ட்ராக் -02 வின் முன்முயற்சி இந்தியாவில் புதிய சாம்பியன்களை உருவாக்க உதவும் வகையில் எண்ணங்களுக்கு உருக்கொடுத்தல் , வளர்ச்சி , முன்மாதிரி  மற்றும் சந்தை அணுகலுடன் இணைந்து செயல்பாடு ஆகியவற்றை வழங்க உதவும் .
இந்த சவாலின் விளைவாக, தற்போதுள்ள மென்பொருள்களின் குறிக்கோள்களை அடைவதற்கு சிறந்த தெரிவு நிலையையும் தெளிவையும் அளித்தல் மற்றும் தொழில்நுட்பப் புதிர்களுக்கான தீர்வுகளைக் கண்டறிய உதவும் தொழில்நுட்பத் தயாரிப்புகளை உருவாக்க வழிகாட்டுதல் வழங்கப்படுவதுடன், இந்த முழு செயல்முறையின் போதும், தொழில்நுட்ப ஆதரவும் வழிகாட்டுதலும் வழங்கப்படும் என்று பிரதமர் தெரிவித்தார்.
பாரம்பரிய இந்திய விளையாட்டுகளை மிகவும் பிரபலமாக்க தொழில்நுட்பம் உதவ முடியுமா அல்லது மக்களுக்கு மறுவாழ்வு அளிக்க அல்லது ஆலோசனைகளைப் பெற உதவும் பயன்பாடுகளை  உருவாக்க முடியுமா என்றால் அல்லது அந்தந்த வயதினருக்கு ஏற்ற கற்றல், கேமிங் போன்றவற்றுக்கு சரியான அணுகல் உள்ள மென்பொருளை  உருவாக்க முடியுமா என்று பிரதமர் கேட்டறிந்ததுடன் அது குறித்த தனது கருத்துக்களையும் பகிர்ந்து கொண்டு, இத்தகைய மென்பொருள்கள்  உருவாக்கப்பட வேண்டும் என்றும் தெரிவித்தார். சுயசார்பு இந்தியா மென்பொருள்  சுற்றுச்சூழல் அமைப்பை உருவாக்குவதில் தொழில்நுட்ப துறையினர் பங்கேற்று உதவ வேண்டும் என்றும் அவர் கேட்டுக்கொண்டார்.
பாதுகாப்பு அமைச்சகம்
பாதுகாப்பு கணக்குத் துறை அதன் ஆண்டு விழாவை கொண்டாடியது
பாதுகாப்பு கணக்கு துறை அதன் ஆண்டு விழாவை 2021 அக்டோபர் 1 அன்று கொண்டாடியது. இந்த நிகழ்வை முன்னிட்டு, சிறந்த செயல்பாடு மற்றும் அர்ப்பணிப்புக்கான பாதுகாப்பு அமைச்சரின் விருதுகளை அலுவலர்கள் மற்றும் பணியாளர்களுக்கு பாதுகாப்பு கணக்குகளின் தலைமை கட்டுப்பாட்டாளர் திரு ரஜினிஷ் குமார் வழங்கினார்.
முதல் விருதை பாதுகாப்பு கணக்குகளின் தலைமை கட்டுப்பாட்டாளர் அலுவலகத்தில் உள்ள நிர்வாகப் பிரிவு மற்றும் பிசிடிஏ  பிரயாக்ராஜ் அலுவலகம் பகிர்ந்து கொண்டன.
கொவிட் -19 நெருக்கடியைக் கையாள்வதில் முன்மாதிரியான செயல்திறனுக்காக, பாதுகாப்பு கணக்குகள் அலுவலகத்தின் தலைமை கட்டுப்பாட்டாளரின் நிர்வாகப் பிரிவுக்கு விருது வழங்கப்பட்டது. பயிற்சி திட்டத்தின் புதுமையான வடிவமைப்பு மற்றும் மேம்பாட்டிற்காக பிசிடிஏ , ஜெய்ப்பூருக்கு மூன்றாவது விருது வழங்கப்பட்டது.
டேராடூன் பிசிடிஏ -க்கு பாதுகாப்பு கணக்குகளின் தலைமை கட்டுப்பாட்டாளர் ஊக்க விருதுகள் 2021-ஐ பாதுகாப்பு கணக்குகளின் தலைமை கட்டுப்பாட்டாளர் வழங்கினார். மின்-அலுவலகம், புதிய தொகுப்பு அமைப்பு, சிஃபா பிளஸ் எனும் ஒருங்கிணைந்த நிதி ஆலோசகர்களுக்கான அமைப்பு மற்றும் தணிக்கை மென்பொருள் ஆகிய நான்கு புதிய திட்டங்களை திரு குமார் தொடங்கி வைத்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1759964
தகவல் மற்றும் ஒலிபரப்பு அமைச்சகம்
கொவிட்-19 காரணமாக உயிரிழந்த 67 பத்திரிகையாளர்களின் குடும்பங்களுக்கு நிதி உதவி வழங்க மத்திய அரசு ஒப்புதல்
மத்திய தகவல் மற்றும் ஒலிபரப்பு அமைச்சர் திரு பிரகாஷ் ஜவடேகர் வழிகாட்டுதலின் கீழ், 2020 & 2021 ஆண்டுகளில் கொவிட் பெருந்தொற்றின் காரணமாக உயிரிழந்த பத்திரிகையாளர்கள் குறித்த தகவல்களை தாமே முன்வந்து சேகரித்த தகவல் & ஒளிபரப்பு அமைச்சகம் மற்றும் பத்திரிகை தகவல் அலுவலகம், பத்திரிகையாளர்கள் நல திட்டத்தின் கீழ் அவர்களது குடும்பங்களுக்கு நிதி உதவியை வழங்குவதற்கான சிறப்பு நடவடிக்கையை தொடங்கியது.
கொவிட்-19 காரணமாக உயிரிழந்த 26 பத்திரிகையாளர்களின் குடும்பங்களுக்கு தலா ரூபாய் 5 லட்சம் நிதியுதவி வழங்குவதற்கான, தகவல் மற்றும் ஒலிபரப்பு அமைச்சக செயலாளர் திரு அமித் காரே தலைமையிலான பத்திரிக்கையாளர் நல திட்ட குழுவின் முன்மொழிதலுக்கு மத்திய அரசு இன்று ஒப்புதல் அளித்துள்ளது.
நிதியாண்டு 2020-21-ல் கொவிட்-19 காரணமாக உயிரிழந்த 41 பத்திரிகையாளர்களின் குடும்பங்களுக்கு இத்தகைய நிதியுதவியை மத்திய அரசு வழங்கியுள்ள நிலையில், பயனாளிகளின் எண்ணிக்கை 67 ஆக உயர்ந்துள்ளது. கொவிட்டால் பாதிக்கப்பட்ட பத்திரிகையாளர்களின் குடும்பங்களுக்கு தனது ஆழ்ந்த இரங்கலை பத்திரிக்கையாளர் நலத்திட்ட குழு தெரிவித்தது.
கொவிட்-19 காரணமாக உயிரிழந்த பத்திரிகையாளர்களின் குடும்பங்களை தொடர்பு கொண்ட பத்திரிகை தகவல் அலுவலகம், நல்ல திட்டம் குறித்து வழிகாட்டுதல்களை அவர்களுக்கு வழங்கியதோடு கோரிக்கை படிவங்களை எவ்வாறு பூர்த்தி செய்ய வேண்டும் என்றும் விளக்கியது.
நிதி உதவியை விரைந்து வழங்குவதற்காக பத்திரிக்கையாளர் நலத்திட்டக் குழுவின் கூட்டத்தை வாரம் ஒருமுறை கூட்ட முடிவெடுக்கப்பட்டுள்ளது.
கொவிட்-19 காரணமாக உயிரிழந்த 11 பத்திரிகையாளர்களின் குடும்பங்களின் விண்ணப்பங்களை குழு இன்று பரிசீலித்தது.
பத்திரிகை தகவல் அலுவலகத்தின் முதன்மை தலைமை இயக்குநர் திரு ஜெய்தீப் பட்நாகர் மற்றும்  இணை செயலாளர் திரு விக்ரம் சகாய் உள்ளிட்ட குழுவின் இதர உறுப்பினர்கள் இக்கூட்டத்தில் கலந்துகொண்டனர். பத்திரிகையாளர்களின் பிரதிநிதிகளான திரு சந்தோஷ் தாகூர், திரு அமித் குமார், திரு உமேஷ்வர் குமார் மற்றும் திருமிகு சஞ்சனா சர்மா ஆகியோரும் பங்கேற்றனர்.
பத்திரிகையாளர் நலத்திட்ட உதவிக்கு பத்திரிகையாளர்கள் மற்றும் அவர்களது குடும்பங்கள் பத்திரிகை தகவல் அலுவலகத்தின் இணையதளத்தின் மூலம் விண்ணப்பிக்கலாம்: https://accreditation.pib.gov.in/jws/default.aspx
சிறப்பு சேவைகள் மற்றும் கட்டுரைகள்
ஈரோடு கிழக்கு சட்டப்பேரவைத் தொகுதி இடைத்தேர்தல் செலவினத்தை கண்காணிக்க வருமானவரித் துறை 24x7 செயல்படும் கட்டுப்பாட்டு அறையை அமைத்துள்ளது
தமிழ் நாட்டில் ஈரோடு கிழக்கு சட்டப்பேரவைத் தொகுதிக்கு 27.02.2023 அன்று இடைத்தேர்தல் நடைபெறுவதையொட்டி, தேர்தல் செலவைக் கண்காணிக்க வருமானவரி  தலைமை இயக்குநரகத்தின் உதவியை தேர்தல் ஆணையம் நாடியுள்ளது.
இதையடுத்து, தமிழ்நாடு மற்றும் புதுச்சேரியின் வருமானவரி  தலைமை இயக்குநரகம் 24 மணி நேரமும் செயல்படும் கட்டுப்பாட்டு அறையை அமைத்துள்ளது. பொதுமக்களிடமிருந்து புகார்கள் மற்றும் தகவல்களை இந்தக் கட்டுப்பாட்டு மையம் பெற்றுக்கொள்ளும். கட்டுப்பாட்டு மையத்தில் உள்ள வசதிகள்
கட்டணமில்லா தொலைபேசி எண் : 1800 425 6669
தொலைநகரி எண் : 044-2827 1915
மின்னஞ்சல் : itcontrol.chn[at]gov[dot]in
வாட்ஸ் அப் எண் : 94453 94453
இடைத்தேர்தல் சுதந்திரமாகவும், நியாயமாகவும் நடைபெறுவதை உறுதி செய்ய பெருமளவிலான ரொக்கம், ஆபரணங்கள் மற்றும் இதர விலை மதிப்புள்ள பொருட்கள் இருப்பு வைக்கப்பட்டிருந்தாலோ, எடுத்துச்செல்லப்பட்டாலோ அதுபற்றிய தகவல்களை மேற்குறித்த தகவல் வழிமுறைகளை பயன்படுத்தி தகவல் தெரிவிக்குமாறு பொதுமக்கள் கேட்டுக்கொள்ளப்படுகின்றனர். தகவல் தெரிவிக்கும் நபர்களின் விவரம் ரகசியமாக வைக்கப்படும்.
சென்னையில் உள்ள வருமானவரி இயக்குநரகத்தின்  அலகு-2ன் தேர்தல் செலவின கண்காணிப்புக்கான தொடர்பு அதிகாரி திரு பி எஸ் சிவசங்கரன் வெளியிட்ட செய்திக்குறிப்பில் இதனை தெரிவித்துள்ளார்.
சுரங்கங்கள் அமைச்சகம்
உள்நாட்டு சுரங்கத்துறை மேம்பாட்டுக்கு பல நாடுகளுடன் புரிந்துணர்வு ஒப்பந்தம்: மாநிலங்களவையில் தகவல்
உள்நாட்டு சுரங்கத்துறை மேம்பாட்டுக்கு மாலி, பெரு, மொராக்கோ, ஜிம்பாப்வே,பொலிவியா, பிரேசில் ஆகிய நாடுகளுடன், மத்திய அரசு புரிந்துணர்வு ஒப்பந்தம் செய்துள்ளதாக மாநிலங்களவையில் இன்று தெரிவிக்கப்பட்டது.
மத்திய சுரங்கம் மற்றும் நிலக்கரித்துறை அமைச்சர் திரு பிரகலாத் ஜோஷி, மாநிலங்களவையில் எழுத்துப்பூர்வமாக தாக்கல் செய்த பதிலில் கூறியதாவது:
நவீன சுரங்கத் தொழில்நுட்பங்களை பின்பற்றி, உள்நாட்டு சுரங்கத்துறை மேம்பாட்டுக்கும், சுற்றுச்சூழல் பாதிப்பு ஏற்படக் கூடிய பகுதியில், சுற்றுச்சூழலுக்கு உகந்த முறையில் கனிமங்களை எடுப்பதை ஊக்குவிக்கவும், தேசிய கனிமங்கள் கொள்கையில் பல வசதிகள் செய்யப்பட்டுள்ளன. சுரங்கத் தொழில் நிலையாக நடைபெறுவதை உறுதி செய்ய, கனிமங்கள் பாதுகாப்பு மற்றும் வளர்ச்சி விதிமுறைகளில் அவ்வப்போது திருத்தம் செய்யப்படுகிறது. சுரங்கங்களை ஏலம் எடுப்பவர்கள் குறிப்பிட்ட காலத்துக்குள், 3 நட்சத்திர அந்தஸ்தை பெறுவது கடந்த 2017ம் ஆண்டு முதல் கட்டாயமாக்கப்பட்டுள்ளது.
புவியியல் மற்றும் கனிம வளங்கள் மேம்பாடு, மற்றும் தொழில்நுட்ப பரிமாற்றம், சுரங்கத்துறையில் ஒத்துழைப்பு ஆகியவற்றுக்காக மாலி, பெரு, மொராக்கோ, ஜிம்பாப்வே,பொலிவியா, பிரேசில் ஆகிய நாடுகளுடன், மத்திய அரசு புரிந்துணர்வு ஒப்பந்தம் செய்துள்ளது.
கனிமங்கள் மீதான உரிமத் தொகை அதிகரிப்பு :
சுரங்கங்கள் மற்றும் கனிமங்கள்  சட்டத்தின் 9  பிரிவின் படி, சுரங்கங்களை ஏலம் எடுப்பவர்கள், முக்கிய கனிமங்களை எடுப்பதற்கு உரிமத் தொகை செலுத்த வேண்டும். இந்த உரிமத் தொகையை சம்மந்தப்பட்ட மாநில அரசுகள் வைத்துக் கொள்ளும். இந்த உரிமக் கட்டணங்கள் கடைசியாக கடந்த 2014ம் ஆண்டு செப்டம்பர் 1ம் தேதி மாற்றியமைக்கப்பட்டது.
உரிமத் தொகையை மதிப்பீடு செய்ய பல மாநில அரசு பிரதிநிதிகள் அடங்கிய ஆய்வு குழுவை சுரங்கத்துறை அமைச்சகம் கடந்த 2018ம் ஆண்டு அமைத்தது. ஆய்வு குழு தனது அறிக்கையை கடந்த 2019ம் ஆண்டு தாக்கல் செய்தது. எதிர்கால ஏலங்களுக்கான கட்டணங்களை தீர்மானிக்கவும், பலவகை கட்டணங்களை கணக்கிடவும், தேசிய கனிம குறியீடை உருவாக்கவும் முடிவு செய்யப்பட்டுள்ளது. இத்திட்டத்துக்கு மத்திய அமைச்சரவை ஒப்புதல் அளித்துள்ளது.
நாட்டில் கனிம வளங்களின் மதிப்பீடு:
நாட்டில் உள்ள கனிம வளங்களை மதிப்பீடு செய்வது தொடர்ச்சியான நடவடிக்கை. இதில் இந்திய புவியியல் கணக்கெடுப்பு நிறுவனம், கனிமங்கள் ஆய்வு கார்பரேஷன் நிறுவனம், ஆய்வுக்கான அணு கனிமங்கள் இயக்குனரகம், மாநிலங்களின் புவியியல் மற்றும் சுரங்கத் துறைகள், மத்திய, மாநில நிறுவனங்கள் ஆகியவை ஈடுபட்டுள்ளன.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1744042
https://pib.gov.in/PressReleasePage.aspx?PRID=1744047
https://pib.gov.in/PressReleasePage.aspx?PRID=1744045
தேர்தல் ஆணையம்
மேற்கு வங்கம் மற்றும் ஒடிசாவில் சட்டமன்ற தேர்தல் ஒத்தி வைக்கப்பட்டிருந்த தொகுதிகளில் செப்டம்பர் 30-ஆம் தேதி தேர்தல்
மேற்கு வங்கத்தின் பபனிபுர் சட்டமன்ற தொகுதிக்கான இடைத்தேர்தல் மற்றும் ஏற்கனவே நடைபெறுவதாக இருந்து ஒத்திவைக்கப்பட்ட சம்செர்கஞ், ஜாங்கிபூர்  மற்றும் பிபலி  தொகுதிகளுக்கான தேர்தல் செப்டம்பர் 30-ஆம் தேதி நடைபெறும். முடிவுகள், அக்டோபர் 3 அன்று வெளியிடப்படும்.
ஒத்திவைக்கப்பட்ட 3 சட்டமன்ற தொகுதிகளுக்கான தேர்தல்கள்  நடத்தப்பட வேண்டியிருப்பதுடன், நாடாளுமன்ற தொகுதிகளில் 3 இடங்களும், பல்வேறு மாநிலங்கள்/ யூனியன் பிரதேசங்களின் சட்டமன்றங்களில் 32 இடங்களும் காலியாக உள்ளன.
பல்வேறு மாநிலங்கள்/ யூனியன் பிரதேசங்களில் இடைத்தேர்தலை நடத்துவதற்கான சாத்தியக்கூறுகள் குறித்து விவாதிப்பதற்காக செப்டம்பர் 1-ஆம் தேதி, சுகாதாரம் மற்றும் உள்துறையைச் சேர்ந்த மூத்த அதிகாரிகள், தலைமைச் செயலாளர்கள், சம்பந்தப்பட்ட மாநிலங்கள்/ யூனியன் பிரதேசங்களின் காவல் துறை தலைமை இயக்குநர்கள் மற்றும் தலைமை தேர்தல் அதிகாரிகள் ஆகியோருடன் தேர்தல் ஆணையம் காணொலி வாயிலாக ஆலோசனைக் கூட்டத்தை நடத்தியது.
ஆந்திரப் பிரதேசம், அசாம், பிகார், ஹரியானா, இமாச்சல பிரதேசம், மத்தியப் பிரதேசம், மேகாலயா, ராஜஸ்தான், தெலங்கானா, உத்தரகாண்ட், உத்தரப்பிரதேசம் ஆகிய மாநிலங்களின் தலைமைச்செயலாளர் களும், தாதர் மற்றும் நாகர் ஹவேலி, டாமன் மற்றும் டையூ ஆகிய யூனியன் பிரதேசங்களின் ஆலோசகர்களும், வெள்ள நிலவரங்கள், பண்டிகைகள் மற்றும் பெருந்தொற்று முதலியவற்றை சுட்டிக்காட்டி பண்டிகை காலத்திற்குப் பிறகு இடைத்தேர்தல்களை நடத்த யோசனை தெரிவித்தனர்.
தேர்தல் ஆணையத்தால் ஒத்திவைக்கப்பட்டிருந்த மேற்கு வங்கத்தின் சம்செர்கஞ், ஜாங்கிபூர் மற்றும் ஒடிசாவின் பிபலி ஆகிய சட்டமன்ற தொகுதிகளுக்கான தேர்தல்களை நடத்தவும் ஆணையம் முடிவு செய்துள்ளது.
இந்த மூன்று தொகுதிகளில் வேட்பாளர்கள் 29.04.2021 முதல் 03.05.2021 வரை ஏற்கனவே பிரச்சாரம் மேற்கொண்டதால் 20.09.2021 முதல் மட்டுமே இந்தத் தொகுதிகளில் பிரச்சாரம் செய்வதற்கு அனுமதி அளிக்க அணையம் முடிவு செய்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1751968
நிதி அமைச்சகம்
மிசோராமில் நகர்ப்புற போக்குவரத்தை மேம்படுத்துவதற்காக இந்தியா, ஆசிய வளர்ச்சி வங்கிக்கிடையே கடன் ஒப்பந்தம் கையெழுத்து
வடகிழக்கு மாநிலமான மிசோராமின் தலைநகரான ஐஸ்வாலில் நகர்ப்புற போக்குவரத்தை மேம்படுத்துவதற்கான திட்ட தயாரிப்பு மற்றும் வடிவமைப்பு நடவடிக்கைகளுக்கு ஆதரவளிக்க இந்திய அரசும் ஆசிய வளர்ச்சி வங்கியும் 4.5 மில்லியன் டாலர் திட்ட தயார்நிலை நிதி கடன் ஒப்பந்தத்தில் இன்று கையெழுத்திட்டன.
நிதி அமைச்சகத்தின் பொருளாதார விவகாரங்கள் துறையின் கூடுதல் செயலாளர் திரு ரஜத் குமார் மிஸ்ரா இந்தியாவின் சார்பிலும், ஆசிய வளர்ச்சி வங்கியின் இந்திய பிரிவு இயக்கு நர் திரு டேக்கோ கோனிஷி வங்கியின் சார்பிலும் கையெழுத்திட்டனர்.
ஒப்பந்தத்தில் கையெழுத்திட்ட பிறகு பேசிய திரு மிஸ்ரா, ஐஸ்வாலில் நகர்ப்புற போக்குவரத்தை மேம்படுத்துவதற்கான நீண்ட கால தீர்வுகளுக்கு இந்த ஒப்பந்தம் ஆதரவளிக்கிறது என்று கூறினார்.
“ஐஸ்வாலுக்கான விரிவான போக்குவரத்து திட்டத்தை இது உருவாக்கும், நகர்ப்புற போக்குவரத்து மேம்பாட்டு உத்தியை இது கோடிட்டுக் காட்டுவதோடு, மாநிலத்தில் நகர்ப்புற மேம்பாட்டு திட்டமிடல் முயற்சிகளுடன் ஒருங்கிணைப்பை உருவாக்குகிறது" என்று திரு கோனிஷி கூறினார்.
மிசோராமின் நிர்வாக மற்றும் சேவைத் துறையின் மையமான ஐஸ்வாலில் விரைவான மற்றும் திட்டமிடப்படாத நகரமயமாக்கல் காரணமாக போக்குவரத்து பாதிக்கப்படுத்தப்பட்டுள்ளது. இதன் விளைவாக குறுகிய சாலைககளில் போக்குவரத்து நெரிசல் ஏற்படுகிறது, மேலும் சாலை பாதுகாப்பு, மக்கள் மற்றும் பொருட்களின் போக்குவரத்தின் செயல்திறன் மற்றும் சுற்றுச்சூழல் நிலைத்தன்மை ஆகியவை மோசமாக பாதிக்கப்படுகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766628